recursal/SuperWikiNEXT-32B huggingface dataset:
**லூசி பின்சன்** (*Lucie Pinson*) பிரான்சு நாட்டைச் சேர்ந்த ஒரு சுற்றுச்சூழல் ஆர்வலராவார். காலநிலை அவசரநிலை மற்றும் பல்லுயிர் இழப்பு ஆகியவற்றின் பின்னணியில் இயங்கும் தன்னார்வ தொண்டு நிறுவனமான மீட்டெடுக்கும் நிதி அமைப்பை நிறுவி அதன் இயக்குனராகவும் செயல்பட்டுக் கொண்டுள்ளார்.

சுற்றுச்சூழல் ஆர்வலர்கள் மிக முக்கியமான விருதாக கருதும் கோல்டுமேன் சுற்றுச்சூழல் விருது 2020 ஆம் ஆண்டு லூசி பின்சனுக்கு வழங்கப்பட்டது. 2020 ஆம் ஆண்டு இவ்விருது இவருடன் சேர்த்து ஆறு பேருக்கு வழங்கப்பட்டது. கார்பன்-எரிசக்தி அடிப்படையிலான தொழில்களில் இனி முதலீடு செய்ய வேண்டாம் என 16 பிரெஞ்சு வங்கிகளை நம்பவைத்த ஒரு பிரச்சாரத்தை இயக்கத்தை லூசி வழிநடத்தினார்.

வாழ்க்கைக் குறிப்பு
-------------------

லூசி பின்சன் 1985 ஆம் ஆண்டு பிரான்சு நாட்டின் ஆறாவது பெரிய நகரமான நாண்டசு நகரத்தில் பிறந்தார். அரசியல் அறிவியல் மற்றும் சுற்றுச்சூழல் அறிவியல் பாடங்களைப் படித்தார். 2013 ஆம் ஆண்டு இவர் பூமியின் நண்பர்கள் என்ற அமைப்பில் சேர்ந்தார். 2020 ஆம் ஆண்டில் லூசி பின்சன் மீட்டெடுக்கும் நிதி நிறுவனத்தை நிறுவினார்.புதிய நிலக்கரி திட்டங்கள் மற்றும் நிலக்கரி நிறுவனங்களுக்கான நிதியுதவியை நிறுத்த பிரான்சின் பெரிய வங்கிகளுக்கு வெற்றிகரமாக அழுத்தம் கொடுப்பது போன்றவை இந்நிறுவனத்தின் நோக்கங்களாகும்.

மேற்கோள்கள்
-----------

1. ↑  Garric, Audrey (30 November 2020). "La militanteanticharbon Lucie Pinson reçoit la plus haute distinction pour l’environnement" (in French). *Le Monde*.. பார்த்த நாள்: 8 April 2021.
2. ↑  Chassepot, Philippe (16 February 2021). "Lucie Pinson, la militanteverte qui veut faire plier le banquier" (in French). *Le Temps*.. பார்த்த நாள்: 8 April 2021.
**கியுநெய்த்ரா**

கியுநெய்த்ரா
இது சிரியா நாட்டிலுள்ள ஒரு நகரம் ஆகும். இந்நகரம் தென்மேற்கு சிரியாவில் பாழடைந்த நிலையில் உள்ளது. இது கோலான் குன்றுகள் பள்ளத்தாக்கில் 1010 மீட்டர் உயரத்தில் அமைந்துள்ளது. இது அரேபிய மொழியில் "சிறிய பாலம்" (The Little Bridge) என்று பொருள்படுகிறது.

கியுநெய்த்ரா உதுமானியப் பேரரசு ஆட்சிக்காலத்தில் கண்டுபிடிக்கப்பட்டது. இந்நகரம் டாமாஸ்கசுக்கு செல்லும் வழியில் அமைந்துள்ளது. அதன்பிறகு 20,000 பேர் கொண்ட அரண்மனையைப் பாதுகாக்கும் காவற்படை நகரமாக மாறியது. 1946-ல் சுதந்திர சிரிய குடியரசின் ஒரு பகுதியாகவும் ரிஃப் டீமாஸ்க் ஆட்சிக்குட்பட்டதாகவும் மாறியது.1964-ல் பிரிந்த கியுநெய்த்ரா ஆட்சிப்பகுதியின் தலைநகராக மாறியது. 1967 ஜூன் 10-ஆறு நாள் யுத்தத்தின் இறுதி நாளில் கியுநெய்த்ரா இஸ்ரேலின் கட்டுப்பாட்டிற்குள் வந்தது.1973-ல் யாம் கிப்பூர் போரில் சிரியா இந்நகரை மீட்டது. ஆனால் மறுதாக்குதலின் போது இஸ்ரேல் மீண்டும் கியுநெய்த்ராவை தனது கட்டுப்பாட்டில் கொண்டுவந்தது.1974-ல் இஸ்ரேல் இந்நகரத்தை விட்டு வெளியேறும் முன் இந்நகரத்தை மீண்டும் கட்ட மறுத்தது.அங்கு மக்கள் சென்று குடியேற சிரியா ஆதரவுதரவில்லை மறுத்தது.அங்கு ,மக்கள் சென்று குடியேற சிரியா ஆதரவுதரவில்லை. இந்நகரத்தை அழித்ததற்காக ஐக்கிய நாடுகள் சபையால் இஸ்ரேல் கடுமையாக கண்டிக்கப்பட்டது. அதேநேரத்தில் இந்நகரத்தை மறுசீரமைக்காததற்கு சிரியாவை இஸ்ரேல் கண்டித்தது. சிரிய உள்நாட்டுப்போரின் போது, கலகக்காரர்களும்,சிரிய-அரேபிய இராணுவத்திற்கும் கலகக்காரர்களின் கட்டுப்பாட்டில் வந்தது.

கியுநெய்த்ராவுக்குச் செல்லும் வழி

  

2004-ல்,இந்நகரத்தின் மக்கள்த்தொகை 153 பேராக கணக்கிடப்பட்டது.4000-த்திற்கும் அதிகமானோர் இந்நகரைச் சுற்றியுள்ள பகுதிகளில் வாழ்ந்து வந்தனர்.தற்போது கியுநெய்த்ரா-வை ஐக்கிய நாடுகள் சபை, இராணுவம் அனுமதிக்கப்படாத பகுதியாக அறிவித்தது. இது சிரியாவின் எல்லைக்கும் இஸ்ரேலின் கோலான் குன்றுகளிற்கும் இடையில் அமைந்துள்ளது.சட்டரீதியாக இது சிரிய எதிர்ப்பாளர்களின் கட்டுப்பாட்டில் உள்ளது. மிகக்குறைந்த எண்ணிக்கையிலான குடும்பங்களே இங்கு வாழ்கின்றனர்.

மேற்கோள்கள்
-----------

1. ↑  Geoffrey William Bromiley. "Golan", in *International Standard Bible Encyclopedia: E-J*, p. 520. Wm. B. Eerdmans Publishing, 1994. ISBN 0-8028-3782-4
**சிவராம் வனவிலங்கு சரணாலயம்** (**Shivaram Wildlife Sanctuary)** இந்தியாவின் தெலுங்காணா மாநிலத்தில் மஞ்செரியல் மாவட்டத்தில் அமைந்துள்ள வனவிலங்கு காப்பகமாகும். இது மந்தானிலிருந்து 10 கி.மீ. தொலைவிலும், பெத்தபள்ளியிலலிருந்து 40 கி.மீ. தொலைவிலும், கரீம்நகரிலிருந்து 80 கி.மீ தொலைவிலும், கோதாவரிகனியிலிருந்து 30 கி.மீ. தொலைவிலும் அமைந்துள்ளது. இந்த ஆற்றுப்படுகை காடு 36.29 கிமீ பரப்பில் அமைந்தது; இதில் தேக்கு மற்றும் மருத மரங்கள் நிறைந்து காணப்படுகின்றன. கோதாவரி நதியிலிருந்து இந்த சதுப்புநிலப் பகுதிக்கு வரும் முதலைகளுக்குப் இச்சரணாலயம் புகலிடமாக உள்ளது. இங்கு இந்தியச் சிறுத்தைகள், தேன் கரடிகள், நீலான், புல்வாய், புள்ளிமான், மலைப்பாம்புகள் மற்றும் நீளவால் குரங்கு முதலியன காணப்படுகின்றன. இச்சரணாலயத்தின் இயற் நிலப்பரப்பு சரணாலயத்திற்கு அழகு சேர்க்கிறது. கிளிகள், மயில்கள், ஹார்பி கழுகுகள், கழுகுகள் உள்ளிட்ட பறவைகளும் இங்கு வாழ்கின்றன.

மேற்கோள்கள்
-----------

1. ↑  "Wild Life in Telangana :: Telangana Tourism" Check `|url=` value (உதவி). *partials* (ஆங்கிலம்). 2019-08-07 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Sivaram Wildlife Sanctuary". Telangana Forest Department. 21 May 2012 அன்று மூலம் பரணிடப்பட்டது. 30 July 2012 அன்று பார்க்கப்பட்டது.
**விசாகை** என்பவள் மணிமேகலை நூலின் வரலாற்றுப் போக்கில் கூறப்படும் கிளைக்கதை ஒன்றில் வரும் பெண். மணிமேகலை காயசண்டிகை உருவில் இருந்தபோது அவளை அடைய நள்ளிரவில் உலக அறவி மன்றத்தில் இருந்த சம்பாபதி கோயிலுக்கு வந்த உதயகுமரனைக் காஞ்சனன் என்னும் விஞ்சையன் தன் காதலி காயசண்டிகையை அடைய வருகிறான், என்று எண்ணி வாளால் வெட்டிக் கொன்றான். 

இந்தச் செய்தியை நாடாளும் சோழ மன்னனுக்குப் பக்குவமாகத் தெரிவிக்கும் புத்த முனிவர்கள் விசாகை வரலாற்றைக் கூறுகின்றனர். 

தருமதத்தன் என்பனின் மாமன் மகள் விசாகை. இவள் சிறந்த அழகி. ஊர்மக்கள் இருவரையும் கள்ளக்காதல் உறவு கொண்டிருப்பதாக இணைத்துப் பேசினர். இதனை இருவரின் பெற்றோரும் விரும்பவில்லை. இதனால் மனம் நொந்த விசாகை புகார் நகரத் தெய்வம் கந்திற்பாவையிடம் முறையிட்டாள். அந்தத் தெய்வம் விசாகை கற்புடையவள் என்று கூறியது. 
அப்போதும் அவளது பெற்றோர் ஏற்கவில்லை. எனவே விசாகை இந்தப் பிறவியில் திருமணம் செய்துகொள்ளமாட்டேன் என்றும், அடுத்த பிறவியில் அவனை மணந்துகொள்வேன் என்றும் சூள் உரைத்துவிட்டுக் கன்னிமாடத்தில் வாழ்ந்துவந்தாள். 

தருமதத்தனும் இவ்வாறே சொல்லிவிட்டுப் புகார் நகரத்தை விட்டு மதுரைக்குப் போய்விட்டான். மதுரையில் பெரும்பொருள் ஈட்டி வாழ்ந்த அவன் தன் 64 ஆம் அகவையில் புகார் திரும்பினான். 

விசாகை தருமதத்தனை கண்டான். வாழ்நாளில் முதன்முதலாகப் பார்த்துக்கொள்ளும் இருவரும் அவர்ளின் முதுமை தோற்றம் பற்றி அளவளாவிக்கொண்டனர். பின்னர் இருவரும் இணைந்து தருமதத்தனின் செல்வத்தைக் கொண்டு அறம் செய்தனர். 

இவ்வாறு வாழ்ந்துவரும் நாளில் ஒருநாள் விசாகை கடைத்தெருவில் தனியே சென்றுகொண்டிருந்தாள். அப்போது நாட்டை ஆண்ட ககந்தனின் மூத்த மகன் திருமணம் ஆகாத விசாகைக்கு இதுதான் திருமண மாலை என்று சொல்லிக்கொண்டு தன் காம வெறியில் அவளுக்கு மாலை சூட்ட மாலையுடன் கையை உயர்த்தினான். உயர்த்திய அவன் கைகள் உயர்த்திய நிலையிலேயே நின்றுவிட்டது.

மகனின் காமுகச் செயலை அறிந்த ககந்தன் அவனை வாளால் வெட்டிக் கொன்றான்.

மேற்கோள்கள்
-----------

1. ↑  சீத்தலைச் சாத்தனார் இயற்றிய மணிமேகலை 22 சிறைசெய் காதை
2. ↑   இருவரும் புகார் நகரத்தில் வாழ்ந்தனர். தரும தத்தனும் தன்மா மன்மகள் பெருமதர் மழைக்கண் விசாகையும்
3. ↑   இலகுஒளிக் கந்தின் எழுதிய பாவாய்  

உலகர் பெரும்பழி ஒழிப்பாய் நீஎன,  

மாநகர் உள்ளீர் மழைதரும் இவள்என  

நாஉடைப் பாவை நங்கையை எடுத்தலும், 95
4. ↑   மைத்துனன் மனையாள் மறுபிறப்பு ஆகுவேன்  

இப்பிறப்பு இவனொடும் கூடேன் என்றே  

நல்தாய் தனக்கு நல்திறம் சாற்றி 100   

மற்றுஅவள் கன்னி மாடத்து அடைந்தபின்,
5. ↑    நம்முள்நாம் அறிந்திலம் நம்மை முன்நாள்  

மம்மர் செய்த வனப்புயாங்கு ஒளித்தன?  

ஆறுஐந்து இரட்டி யாண்டுஉனக்கு ஆயதுஎன் 130   

நாறுஐங் கூந்தலும் நரைவிரா வுற்றன  

இளமையும் காமமும் யாங்குஒளித் தனவோ  

உளன்இல் லாள! எனக்குஈங்கு உரையாய்  

இப்பிறப்பு ஆயின்யான் நின்அடி அடையேன்  

அப்பிறப்பு யான்நின் அடித்தொழில் கேட்குவன் 135
6. ↑    சுரிஇரும் பித்தை சூழ்ந்துபுறம் தாழ்ந்த 150   

விரிபூ மாலை விரும்பினன் வாங்கித்  

தொல்லோர் கூறிய மணம்ஈது ஆம்என  

எல்அவிழ் தாரோன் இடுவான் வேண்டி  

மாலை வாங்க ஏறிய செங்கை  

நீலக் குஞ்சி நீங்காது ஆகலின், 155
7. ↑    ஏறிய செங்கை இழிந்திலது இந்தக்  

காரிகை பொருட்டுஎன, ககந்தன் கேட்டுக்  

கடுஞ்சினம் திருகி மகன்துயர் நோக்கான்  

மைந்தன் தன்னை வாளால் எறிந்தனன்
மொழியியல் உருவியத்தில், **செயப்படுபொருள்-பயனிலை-எழுவாய்** என்பது ஒரு வகை வாக்கிய அமைப்பைக் குறிக்கும். இந்த வாக்கிய அமைப்பில் செயப்படுபொருள் முதலாகவும், பயனிலை இரண்டாவதாகவும் எழுவாய் மூன்றாவதாகவும் அமையும். *வீட்டுக்கு போகிறான் கண்ணன்* என்ற வடிவம் இந்த வகையைச் சார்ந்தது.

செ.ப.எ மொழிகள்
--------------


| சொல்ஒழுங்கு | தமிழ்ஒப்புமை | மொழிகளின்வீதம் | எ.காமொழிகள் |
| --- | --- | --- | --- |
| எ.செ.ப | "அனுமன் சீதையை கண்டான்." | 45% | 45  | பஷ்தூ, இலத்தீன், சப்பானியம், ஆப்பிரிக்கானாசு |
| எ.ப.செ | "அனுமன் கண்டான் சீதையை." | 42% | 42  | ஆங்கிலம், அவுசா, மாண்டரின், உருசியம் |
| ப.எ.செ | "கண்டான் அனுமன் சீதையை." | 9% | 9  | விவிலிய எபிரேயம், ஐரியம், பிலிப்பினோ, துவாரெக் |
| ப.செ.எ | "கண்டான் சீதையை அனுமன்." | 3% | 3  | மலகாசி, பவுரே |
| செ.ப.எ | "சீதையை கண்டான் அனுமன்." | 1% | 1  | அப்பாலை?, இக்சுக்காரியானா? |
| செ.எ.ப | "சீதையை அனுமன் கண்டான்." | 0% |  | வராவோ |

உலக மொழிகளிலுள்ள சொல் ஒழுங்கின் அலையெண் பரம்பல்  
1980ல் ரஸ்செல் எஸ். தொம்லின் என்பவரால் அளவிடப்பட்டது.

குவாரிஜியோ, ஹிக்ஸ்கார்யானா, உராரினா, ஓரளவுக்கு தப்பிராப்பே ஆகிய மொழிகள் செ.ப. எ வாக்கிய ஒழுங்கமைப்புக்கொண்ட மொழிகள்.

முதன்மை வாக்கிய அமைப்பாக இல்லாவிட்டாலும், செயப்படுபொருளுக்கு அழுத்தம் கொடுக்கும் தேவைக்காக வேறு சில மொழிகளிலும் செ.ப.எ ஒழுங்கு பயன்படுவது உண்டு. குறிப்பாக வேற்றுமை உருபுகளைக் கொண்ட மொழிகளில் இதற்கான வாய்ப்புக்கள் உண்டு. அரபி, உரோமானியம், குரோசியம், பாஸ்க்கு, எசுப்பெரான்டோ, அங்கேரியம், பின்னிசு, உருசியம் ஆகிய மொழிகளிலும், ஓரளவுக்கு செருமன், டச்சு ஆகிய மொழிகளிலும் இந்த அமைப்புடன் கூடிய வாக்கியங்களைக் காணலாம்.

இவற்றையும் பார்க்கவும்
----------------------

* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* எழுவாய்-பயனிலை-செயப்படுபொருள் (எ.ப.செ)
* செயப்படுபொருள்-எழுவாய்-பயனிலை (செ.எ.ப)

மேற்கோள்கள்
-----------

1. ↑  Introducing English Linguistics International Student Edition by Charles F. Meyer
2. ↑  Russell Tomlin, "Basic Word Order: Functional Principles", Croom Helm, London, 1986, page 22
**லட்சுமி மஞ்சு** (ஆங்கில மொழி: *Lakshmi Manchu*) ஒரு தெலுங்கு மொழி திரைப்பட நடிகை, தொலைக்காட்சி தொகுப்பாளர் மற்றும் தயாரிப்பாளர் ஆவார். இவர் தமிழ், தெலுங்கு, ஆங்கிலம், ஹிந்தி மொழி திரைப்படங்களில் நடித்துள்ளார். இவர் சில ஆங்கில மொழி தொலைக்காட்சித் தொடர்களில் நடித்துள்ளார். தெலுங்கு மொழி நிகழ்ச்சிகளையும் தொகுத்து வழங்கியுள்ளார்.

வாழ்க்கை
--------

இவர் இந்திய மாநிலமான தமிழ்நாட்டின் தலைநகரான சென்னையில் பிறந்தார். இவர் மோகன் பாபு என்ற நடிகரின் ஒரே மகள். இவருக்கு மஞ்சு விஷ்ணு, மஞ்சு மனோஜ் என்னும் தம்பிகள் உள்ளனர்.

பிறப்பும் ,கல்வியும்
--------------------

நடிகர் மோகன் பாபுவுக்கும் வித்யா தேவிக்கும் பிறந்த ஒரே மகள் லட்சுமி மஞ்சு. 1977 அக்டோபர் 8 இல் பிறந்தார். ஓக்லஹோமா நகர பல்கலைக்கழகத்தில் தியேட்டரில் இளங்கலைப் பட்டம் பெற்று, அதன் பிறகு பிலிம் புரொடக்சன் திரைப்படத்திற்கான யு.எஸ்.சி. சான்றிதழும் பெற்றுள்ளார்

திரைத்துறை
----------

4 வயதில் தனது திரைவாழ்க்கையைத் துவக்கிய மஞ்சு, இந்தியாவிலும், அமெரிக்காவிலும் கிட்டத்தட்ட 20 திரைப்படங்களில் நடித்துள்ளார். ஸ்ரீ லக்ஷ்மி பிரசன்னா பிக்சர்ஸ் உடன் இணைந்து சுமார் ஐம்பத்தி ஆறு திரைப்படங்கள் தயாரிக்கப்பட்டு உள்ளது. அமெரிக்கன் தொலைக்காட்சித் தொடரான ​​லாஸ் வேகாஸில் **சரஸ்வதி குமார்** என்ற பாத்திரத்தில் நடித்துள்ளார். மேலும் **டெஸ்பேரேட் வொய்ப்ஸ்** , **லேட் நைட் வித் மை லவ்வர்**, **மிஸ்டரி ER**  போன்ற தொடரிலும் நடித்துள்ளார் .டிசம்பர் 2011 இல், மணிரத்னத்தின் தமிழ் திரைப்படமான கடல் படத்தில் செலீனா என்ற ஒரு கதாபாத்திரத்தில் நடித்தார் .

குறும்படமும் ,விளம்பர படங்களும்
-------------------------------

அவர் டொயோட்டா, AARP மற்றும் செவ்ரோலெட் ,சொகுசு கார் விளம்பர படங்களிலும் தோன்றினார். [5] வரவிருக்கும் அமெரிக்க படமான பாஸ்மதி ப்ளூஸ்ஸிலும் அவர் நடிக்கிறார். [6] 2006 ஆம் ஆண்டில், லாஸ் ஏஞ்சல்ஸில் **பெர் பெக்ட் லைவ்ஸ்** என்ற குறும்படத்தை **வில்சிர் பைன் ஆர்ட்ஸு**க்காகவும் , **லா பெம்மி பிலிம்** விற்காகவும் எடுத்தார். 
.

சொந்த வாழ்க்கை
--------------

இவருடைய முதல் திருமணம் பிரசன்னா என்பவருடன் நடந்தது .ஆனால் நீடிக்கவில்லை ,எனவே விவாகரத்து ஆனது. லக்ஷ்மி மஞ்சு 
2006 ஆகஸ்ட் 4 , ஆண்டி ஸ்ரீனிவாசனை திருமணம் செய்து கொண்டார். 2014 ஆம் ஆண்டு ஜூலை 15 ஆம் தேதி வாடகை தாய் முறையில் ஒரு பெண் குழந்தைக்கு தாயாக ஆனார்.

திரைப்படங்கள்
-------------

* THE ODE 2008 ஆங்கிலம்
* DEAD AIR 2009 ஆங்கிலம்
* THANK YOU FOR WASHING 2009 ஆங்கிலம்
* அனகனாக ஓ தீருடு 2011 தெலுங்கு
* டோன்கள முத்த 2011 தெலுங்கு
* டிபார்ட்மென்ட் - இந்தி
* ஊ கொடத்தாரா? உளிக்கி படத்தாரா? -தெலுங்கு
* கடல் (2013) - தமிழ்
* குண்டேல்லோ கோடரி (2013) - தெலுங்கு
* டூசுகெளத 2013 தெலுங்கு
* மறந்தேன் மன்னித்தேன் (2013) - தமிழ்
* சந்தமாமா காதலு 2014 தெலுங்கு
* புடுகு 2015 தெலுங்கு
* டோங்காட்ட 2015 தெலுங்கு
* காற்றின் மொழி 2018 - தமிழ்

குறும் படங்கள்
--------------

* பெர்கட் லைவ்ஸ் (2008) - ஆங்கிலம்
* தி ஒடீ நஜ்மா (2008) - ஆங்கிலம்
* டெட் ஏர் கப்பா (2009) - ஆங்கிலம்

தயாரித்தவை
----------

* நேனு நீக்கு தெலுசா?
* குன்டல்லோ கோதாரி / மறந்தேன் மன்னித்தேன் - தெலுங்கு/ தமிழ்

விருதுகள்
---------

* நந்தி விருது

சான்றுகள்
---------

1. ↑
2. 1 2

வெளி இணைப்புகள்
---------------

* Official website பரணிடப்பட்டது 2019-10-05 at the வந்தவழி இயந்திரம்
* ஐ.எம்.டி.பி இணையத்தளத்தில் லட்சுமி மஞ்சு
The current Visa Debit logoதற்போதைய விசா டெபிட் சின்னம்**விசா டெபிட்** (*Visa debit*) அட்டை என்பது விசா நிறுவனத்தால் புதிதாக வெளியிடப்பட்டிருக்கும் ஒரு பற்று அட்டையாகும். இது நேரடியாக வாடிக்கையாளரின் கணக்கில் இருந்து பணத்தை பாதுகாப்பாக பரிமாற உதவுகின்றது. இது வங்கிகளால் அளிக்கப்படும் பற்று அட்டை போலவே செயல்பட்டாலும், இவ்வட்டையைப் பயன்படுத்தி இணையதளம் மற்றும் தொலைபேசி முலமாக இதர கடன் அட்டைகளைப் போல பொருட்களை வாங்க முடியும். இவ்வட்டையை 200க்கும் மேற்பட்ட நாடுகளில் பயன்படுத்த முடியும் என விசா நிறுவனம் அறிவித்துள்ளது. இவ்வட்டையைப் பயன் படுத்துவதற்கு வாடிக்கையாளர் தனது கணக்கில் பற்று வைத்திருத்தல் அவசியம். இவ்வட்டை வாடிக்கையாளரின் கணக்கில் இருந்து பணத்தைச் செலுத்திவிடுவதால் இதர கடன் அட்டைகளைப் போல பணத்தை திரும்பச் செலுத்த வேண்டிய தேவை இல்லை. கடன் அட்டை பெற தகுதி இல்லாதவர்கள் இவ்வட்டையை எளிதாக வங்கிகள் மூலம் பெறமுடியும் என நம்பப்படுகின்றது. இவ்வட்டை அமெரிக்கா மற்றும் ஐரோப்பாவில் சில நாடுகளில் அறிமுகப்படுத்தப்பட்டு வெற்றியடைந்தாலும் மற்றைய நாடுகளில் இன்னும் அறிமுகப்படுத்தப்படவில்லை, எனினும் கனடாவில் முதன் முதலாக கனேடியன் இம்பிரியல் வங்கி *(CIBC)* முலமாக 2010 நவம்பரில் வெளியிடப்பட்டது.
**சோரா பேகம் காசி** (Zohra Begum Kazi 15 அக்டோபர் 1912 – 7 நவம்பர் 2007) முதல் வங்காள இசுலாமியப் பெண் மருத்துவர் ஆவார். இவருக்கு தம்கா-இ-பாகிஸ்தான் (1964), பேகம் ரோகேயா பதக் (2002) மற்றும் ஏகுஷே படக் (2008) விருதுகள் வழங்கப்பட்டது.

ஆரம்பகால வாழ்க்கை மற்றும் குடும்பம்
-----------------------------------

காசி பிரித்தானிய இந்தியாவின் ஐக்கிய மாகாணங்களான சத்தீஸ்கரின் ராஜ்நாந்துகாவ் மாவட்டத்தில் பிறந்தார். இவர் டாக்காவின் புளோரன்சு நைட்டிங்கேல் என்று அழைக்கப்படுகிறார். காசி அப்போது வங்காளத்தில் இருந்த மதாரிப்பூர் மாவட்டத்தில் உள்ள கோபால்பூரின் காசி குடும்பத்தைச் சேர்ந்தவர் ஆவார். இவரது தந்தை காசி அப்துஸ் சத்தார் ஒரு மருத்துவர் மற்றும் அரசியல்வாதி ஆவார். தனது 32 ஆம் வயதில் காசி, சட்ட உருவாக்குநரான ரசுதீன் புயன் என்பவரைத் திருமணம் செய்தார். இவரது கணவர், நரசிங்கடி மாவட்டத்தினைச் சேர்ந்த ஜமீந்தாரின் மகன் ஆவார். இவர் 1963 இல் விதவையானார். இவருக்கு சொந்தமாக குழந்தைகள் இல்லை என்றாலும், காசி வங்காளதேசம் முழுவதும் ஏழ்மையான குடும்பங்களில் இருந்து பல குழந்தைகளை தத்தெடுத்து கல்வி கற்பித்தார்.

இவரது மூத்த சகோதரர் காசி அஷ்ரப் மகமூத் இந்தி கவிஞர் ஆவார். இவர் டாக்கா பல்கலைக்கழகத்தின் தாவரவியல் துறையின் ஓய்வு பெற்ற பேராசிரியர் ஆவார். இந்தியப் பிரிவினைக்குப் பிறகு மகாத்மா காந்திக்கும் தனக்கும் இடையிலான சர்ச்சைக்குரிய புத்தகத்திற்காக மகமூத் பரவலாகப் புகழ்பெற்றவர். காசியின் குடும்பம் மகாத்மா காந்தி மற்றும் பல முக்கிய இந்திய மற்றும் பிற்கால பாகிஸ்தான் அரசியல்வாதிகளுடன் நெருக்கமாக பிணைக்கப்பட்டுள்ளது. காசி நஸ்ருல் இஸ்லாம் அமைப்புத் தலைவராக இருந்தபோது , அகில இந்திய மாணவர் கூட்டமைப்பின் பொதுச் செயலாளராக அசுரப் பணியாற்றினார்.

இவருடைய இளைய சகோதரி சிரின் காசியும் ஒரு மருத்துவர் மற்றும் கவிஞர் ஆவார். 1951 இல் *DRCOG* பட்டம் பெற்ற முதல் வங்காளப் பெண் மருத்துவர் என்ற பெருமையைப் பெற்றார். சிரின் காசி பின்னர் குழந்தை மருத்துவத்தில் நிபுணத்துவம் பெற்றார். இவர் ஏழ்மையான குடும்பங்களில் இருந்து பல குழந்தைகளை தத்தெடுத்து வளர்த்ததற்காகவும் பரவலாக அறியப்பட்டார்.

மூன்று உடன்பிறப்புகளும் ஒருமுறை இந்தியாவின் நாக்பூரில் மகாத்மா காந்தியால் நிறுவப்பட்ட ஆசிரமமான சேவா கிராமத்தில் வாழ்ந்தனர். சோரா காசி மகாத்மா காந்தியின் சேவாஷ்ரமில் தன்னார்வலராகப் பணியாற்றினார், இது பின்னர் மகாத்மா காந்தி அறிவியல் தொழில்நுட்பக் கழகத்தினை உருவாக்கியது. இந்த அமைப்பு ஏழைகளுக்கு இலவச மருத்துவ சேவையை வழங்கியது. இவர் கஸ்தூர்பா காந்தி மருத்துவமனையின் கௌரவ செயலாளராகவும் பணியாற்றினார்.

கல்வி
-----

தில்லியில் உள்ள பெண்களுக்கான *லேடி ஹார்டிங்* மருத்துவக் கல்லூரியில் 1935 இல் காசி தனது *எம்பிபிஎஸ்* பட்டம் பெற்றார். மருத்துவப் படிப்பில் முதல் இடத்தைப் பிடித்தார் மற்றும் இந்தியத் தலைமை ஆளுநர் பதக்கம் பெற்றார்.

காசி தனது *எப்சிபிஎஸ்* பட்டப்படிப்பை முடித்து லண்டனில் உள்ள ராயல் மகப்பேறியல் மற்றும் மகளிர் மருத்துவக் கல்லூரியில் உதவித்தொகை பெற்று *டிஆர்சிஓஜி* பட்டம் பெற்றார். இவர் லண்டனில் தனது படிப்பைத் தொடர்ந்தார் மற்றும் *எஃப் ஆர்சிஓஜி* மற்றும் *எம் ஆர்சிஓஜி* பட்டங்களைப் பெற்றார். இவர் கிழக்கு வங்காளத்திற்கு திரும்பியதும் (பின்னர் கிழக்கு பாகிஸ்தான் என மறுபெயரிடப்பட்டது), இவர் டாக்கா மருத்துவக் கல்லூரி மற்றும் மருத்துவமனையில் பேராசிரியராகவும் மகப்பேறியல் மற்றும் மகளிர் மருத்துவத் துறையின் தலைவராகவும் சேர்ந்தார்.

காசி 7 நவம்பர் 2007 அன்று தனது 95 வயதில் இறந்தார்.

சான்றுகள்
---------

1. ↑  "கூகுள் டூடிலில் சோரா பேகம்".
2. ↑  "முதல் பாக்கித்தானிய மகளிர் மருத்துவர்".
3. ↑  "நைட்டிங்கேல்".
4. ↑ . 8 November 2008.
விசாகா அருங்காட்சியகம் (Visakha Museum) (முழுப்பெயர் : விசாகப்பட்டினம் மாநகர அருங்காட்சியகம்) என்பது இந்தியாவின் ஆந்திராவின் விசாகப்பட்டினம் துறைமுக நகரத்தில் அமைந்துள்ள ஓர் அருங்காட்சியகமாகும். இங்கு காலிங்கந்திரா பகுதியின் வரலாற்றுப் புதையல்கள் மற்றும் கலைப்பொருட்களைக் காட்சிக்குக் கொண்டுள்ளன. இந்திய அரசினால் நிறுவப்பட்ட இந்த அருங்காட்சியகத்தினை 1991ஆம் ஆண்டு அக்டோபர் 8 நாள் அப்போதைய ஆந்திர முதல்வர் என்.ஜனார்த்தனா ரெட்டி திறந்து வைத்தார்.

இந்த அருங்காட்சியகத்தில் பார்வைக்கான தொகுப்புகளில் பண்டைய ஆயுதங்கள், பீப்பாய்கள், நாணயங்கள், பட்டு உடைகள், நகைகள், போலி விலங்குகள், உருவப்படங்கள், கையெழுத்துப் பிரதிகள், கடிதங்கள், நாட்குறிப்புகள், படங்கள் செய்திகள் தாங்கிய புத்தகங்கள், காலச்சுவடுகள் மற்றும் வரைபடங்கள் ஆகியவை அடங்கும். இவை அனைத்தும் இப்பகுதியில் ஆரம்பக்கால குடியேறியவர்களால் பயன்படுத்தப்பட்டவை. போர்க் கப்பல்கள், விமானங்கள் மற்றும் நீர்மூழ்கிக் கப்பல்களின் பல மாதிரிகள் இங்கே காணப்படுகின்றன. பல்வேறு நாடுகளிடமிருந்து பரிசாகப் பெறப்பட்ட பல வரலாற்றுப் பொருட்களும் கண்காட்சியில் உள்ளன. இந்த அருங்காட்சியகம் ஒரு தேடுபொறி பிரதிபலிப்பான் 30 உதவியால் "இந்தியாவிற்கு வருகைதந்த வாஸ்கோ-டா-காமாவின் முதல் பயணத்தின் பாதை மற்றும் நேருவின் வார்த்தைகளான "நிலத்தில் பாதுகாப்பாக இருக்க, நாம் கடலில் உச்சமாக இருக்க வேண்டும்" என்பதைக் காணலாம்.

மேலும் காண்க
------------

* கடலோர ஆந்திரா
* விசாகப்பட்டினம்

1. ↑  "about". *www.thehindu.com*. 2018-08-06 அன்று பார்க்கப்பட்டது.
2. ↑  "details". *www.indiannavy.nic.in*. 2017-04-18 அன்று பார்க்கப்பட்டது.
**செயசிறீ காடில்கர் பாண்டே** (*Jayshree Khadilkar Pande*) என்பவர் ஓர் இந்திய சதுரங்க விளையாட்டு வீராங்கனை ஆவார். இவர் 1962 ஆம் ஆண்டு ஏப்ரல் மாதம் 25 ஆம் நாள் பிறந்தார். 1979 ஆம் ஆண்டு பெண் அனைத்துலக மாசுட்டர் என்ற பட்டம் இவருக்கு வழங்கப்பட்டது. இந்த தகுதியைப் பெற்ற முதலாவது இந்திய சதுரங்க வீராங்கனை என்ற பெருமை இவருக்கு உண்டு. இந்திய பெண்கள் சாம்பியன் பட்டத்தை நான்கு முறை செயசிறீ வென்றுள்ளார் 

1880 வல்லெட்டா சதுரங்க ஒலிம்பியாடில் காடில்கர் சகோதரிகள்.

காடில்கர் சகோதரிகள் வசந்தி , செயசிறீ, ரோகிணி மூவரும் இந்திய பெண்கள் சதுரங்கச் சாம்பியன் பட்டப் போட்டிகளில் ஆதிக்கம் செலுத்தினர். போட்டிகளின் முதல் பத்தாண்டுகளில் அனைத்து பட்டங்களையும் இவர்களே வென்றனர். 
நவகாளி என்ற செய்தித்தாளில் ஆசிரியர், அச்சிடுபவர், வெளியிடுபவர் என்ற பன்முகங்கள் செயசிறீக்கு சொந்தமானவையாகும் .

மேற்கோள்கள்
-----------

1. ↑  Khadilkar, Jayshree FIDE rating history, 1979-2001 at OlimpBase.org
2. ↑  D.K. Bharadwaj (2003-05-13). "A big boom in the brain game". Press Information Bureau, Government of India.
3. 1 2  Menon, Ajay (3 June 2012). "Anand’s win fires former chess whiz from Girgaon". *ஹிந்துஸ்தான் டைம்ஸ்* (Mumbai). Archived from the original on 8 ஆகஸ்ட் 2014.. பார்த்த நாள்: 5 August 2014.
4. ↑  "Information box at bottom-left on Page 11" (in Marathi). *Nava Kaal* (Mumbai). Archived from the original on 20 பிப்ரவரி 2015.. பார்த்த நாள்: 5 August 2014.
**செயங்கொண்ட சோழ கொங்காள்வான்** முதலாம் குலோத்துங்கன் ஆட்சி(கி.பி 1070 முதல் கி.பி 1125 வரை) காலத்தில் கொங்கு 24 நாட்டில் ஒன்றான வடகரை நாடு நாட்டை ஆட்சிபுரிந்தார் []. இவருக்கு ஊராழ்வான் []பொறுப்பும் பெற்று இருந்தார்.

கொடிவேரி அணைக்கட்டு
-------------------

கொங்கு நாட்டில் ஒன்றான வடகரை நாட்டில் குளவாற்றூர் தற்போதைய ஈரோடு கோபிச்செட்டிப்பாளையம் தாலுக்காவில் உள்ள கொடிவேரி என்ற இடத்தில் பவானி ஆற்றுநீரைத்தேக்கி (இக்குளம் அட்டி) கொடிவேரி அணைக்கட்டு கால்வாயை செயங்கொண்ட சோழ கொங்காள்வான் வெட்டினார்.[] முதலாம் குலோத்துங்கனின் 55 வது ஆட்சி ஆண்டில் (கி.பி 1125) கொடிவேரியில் பவானி ஆற்றுநீர் பாயும் இடத்தை அகலப்படுத்தி நீரை பெரும் கற்களைக் கொண்டு தேக்கி கால்வாய் வெட்டினார்.[] இன்று இது கொடிவேரி அணைக்கட்டு என்று அழைக்கப்படுகிறது.[] இந்த செய்தி கொடிவேரி , பவானி ஆற்றங்கரையில் உள்ள கல்வெட்டில் காணப்படுகிறது.

கல்வெட்டு சான்று
----------------

இந்த கொடிவேரி அணைக்கட்டு பற்றிய கல்வெட்டு அணைக்கட்டு கரையில் உள்ளது.[]

1. ஸ்வஸ்தி ஸ்ரீ குலோத்
2. துங்க சோழதேவற்
3. கு யாண்டு ஐம்பத்து அ
4. ஞ்சாவது வடகரை நாட்டு
5. க் குளவாற்றூரிலருக்கும்
6. ஊராளி செம்ப வேட்டுவ
7. ன் தொண்டயன் பிள்ளா
8. நான சயங்கொண்டசோழ
9. க் கொங்காள்வானேன் இக்குள
10. ம் அட்டி
11. காலும் வெட்டி
12. விச்சேன் இது
13. ஆக்குவான் பா
14. தம் எந்தலைமேல்
15. இது அழிப்பான் வழி
16. அறுவான்

நீர்ப்பாசன கால்வாய்கள்
----------------------

கொடிவேரி அணையின் வடக்கு பக்கம் ஒரு கால்வாயும் தெற்கு பக்கம் ஒரு கால்வாயும் வெட்டினார்.[]
கொடிவேரி அணையின் வடக்கு பகுதியில் உள்ள கால்வாய் அத்தாணி வரை செல்கிறது ஏறக்குறைய 10 கி.மீ தொலைவு செல்கிறது. இந்த கால்வாய் அரக்கன்கோட்டை கால்வாய் என்று பொதுமக்களால் அழைக்கப்படுகிறது.[]
கொடிவேரி அணையின் தெற்கு பகுதியில் உள்ள மற்றோரு கால்வாய் கவுந்தப்பாடி மேட்டுப்பாளையம் வரை ஏறக்குறைய 15 கி.மீ செல்கிறது. இந்த கால்வாய் தட்டப்பள்ளி கால்வாய் என்று அழைக்கப்படுகிறது.[]

குறிப்புகள்
-----------

1. ↑  "Kodiveri Dam built by Semba Vettuvan Jayangondasola-Kongalvan". *Archaeological Survey of India*. .
2. ↑  "கொடிவேரி அணையை கட்டி நீர்ப் பாசனத்தை பெருக்கிய கொங்காள்வான் மன்னனுக்கு தமிழக அரசு சிலை வைக்க வேண்டும்". *தினமணி*.. பார்த்த நாள்: June 1, 2015.
3. ↑  "கொடிவேரி அணையை கட்டி நீர்ப்பாசனத்தை பெருக்கிய கொங்காள்வான் மன்னனுக்கு தமிழக அரசு சிலை வைக்க வேண்டும்.". *தினகரன்*. Archived from the original on செப்டம்பர் 23, 2015.. பார்த்த நாள்: June 1, 2015.
4. ↑  "கொடிவேரி அனை உருவான விதம்". *நம்ம ஈரோடு*.. பார்த்த நாள்: July 03, 2016. 
[*தொடர்பிழந்த இணைப்பு*]
**யோகானெசு கியார்க் பெத்னோர்சு** *(Johannes Georg Bednorz)* என்பவர் செருமனி நாட்டைச் சேர்ந்த ஓர் இயற்பியலாளர் ஆவார். 1950 ஆம் ஆண்டு மே மாதம் 16 ஆம் நாள் இவர் பிறந்தார். கே. அலெக்சு மியூலருடன் இணைந்து இவர் பீங்கான் பொருள்களின் உயர் வெப்பநிலை மீக்கடத்தி பண்புகளை கண்டறிந்தார். இதற்காக இயற்பியலுக்காக 1987 ஆம் ஆண்டு வழங்கப்பட்ட நோபல் பரிசை இருவரும் பகிர்ந்து கொண்டனர்.

பிறப்பு
-------

யோகானெசு கியார்க் பெத்னோர்சு செருமனியிலுள்ள உள்ள வடக்கு ரைன் - வெசுட் பாலியா மாநிலத்தின் நியூயென்-கிர்சென் நகராட்சி தொடக்கப்பள்ளி ஆசிரியரான ஆண்டான் மற்றும் பியானோ ஆசிரியர் எலிசபெத் பெத்நோர்சு தம்பதியருக்கு நான்காவது குழந்தையாகப் பிறந்தார். பெற்றோர் இரண்டு பேருமே மத்திய ஐரோப்பாவின் சிலிசியா என்ற இடத்திலிருந்து வந்தவர்களாவர். இரண்டாம் உலகப்போரின் விளைவுகள் காரணமாக மேற்குநோக்கி செல்ல உந்தப்பட்டனர் .

ஆர்வம்
------

பெற்றோர் இவரை ஒரு பாரம்பரிய இசை ஆர்வலராக உருவாக்க முயற்சித்தனர். ஒர் இளைஞராக வயலின் மற்றும் தாரை இசைக் கருவிகளை வாசிக்க கற்றுக்கொண்டார் என்றாலும் இவருடைய ஆர்வம் மோட்டார்வாகனங்கள் மற்றும் மகிழுந்துகள் பற்றிய படிப்பின் பக்கம் இருந்தது. உயர்நிலை பள்ளியில் படிக்கும்போது இயற்கை அறிவியலில் ஆர்வம் கொண்டவராய் வேதியியல் மேல் கவனம் செலுத்தினார். சோதனைகள் வாயிலாக வேதியியலைக் கற்றுக்கொண்டார் .

மேற்கோள்கள்
-----------

1. 1 2  J. Georg Bednorz – Biographical. nobelprize.org

வெளி இணைப்புகள்
---------------

விக்கிமீடியா பொதுவகத்தில்,  
 ***ஜார்ஜ் பெடநோர்ஸ்***   
என்பதின் ஊடகங்கள் உள்ளன. 

* [ Pioneers in Electricity and Magnetism –
**திரு.வி.கா பூங்கா** (*Thiru Vi Ka Park*) இந்தியாவின் தமிழ் நாடு மாநிலத் தலைநகர் சென்னையிலுள்ள செனாய் நகரில் அமைந்துள்ள ஒரு நகர்ப்புற பூங்காவாகும். செனாய் நகர் பூங்கா என்றும் இப்பூங்கா அழைக்கப்படுகிறது.

வரலாறு
------

பூங்கா முதலில் சுமார் 8.8 ஏக்கர் பரப்பளவில் 300 மரங்களைக் கொண்டதாக உருவாக்கப்பட்டது. 2007 ஆம் ஆண்டில் சென்னை மாநகராட்சி 6.4 மில்லியன் டாலர் செலவில் பூங்காவை புதுப்பித்தது. அப்போது சில தலைவர்களின் சிலைகள் நிறுவப்பட்டன. 2008 ஆம் ஆண்டில் பொதுமக்களுக்காக பூங்கா திறக்கப்பட்டது. இருப்பினும், 2011 ஆம் ஆண்டில் பூங்காவின் கட்டுமான பணிகள் காரணமாக மீண்டும் மூடப்பட்டது சென்னை மெட்ரோ ரயில். மெட்ரோ ரயில் கட்டுமானத்திற்கு வழிவகுக்க சுமார் 130 மரங்கள் வெட்டப்பட்டன. மே 2017 ஆம் ஆண்டில் மெட்ரோ பணிகள் நிறைவடைந்துவிட்டால் பூங்கா 40 மில்லியன் செலவில் புதுப்பிக்கப்பட்டு 2019 நடுப்பகுதியில் தயாராக இருக்கும் என்று எதிர்பார்க்கப்பட்டது.. பூங்காவில் இப்போது 170 மரங்கள் மட்டுமே உள்ளன.மெட்ரோ ரெயில் கட்டுமானத்திற்கு முன்பு 300 மரங்கள் இருந்தன.

மேற்கோள்கள்
-----------

1. 1 2  "Revamped Thiru Vi Ka Park to have a delayed opening". *The Hindu* (Chennai: Kasturi & Sons). 1 January 2018.. பார்த்த நாள்: 7 January 2018.
2. ↑  "Plan to develop Shenoy Nagar park". *The Hindu* (Chennai: The Hindu). 13 July 2007. Archived from the original on 16 ஜூலை 2007.. பார்த்த நாள்: 7 Mar 2014.
3. ↑  Majumdar, Meghna (8 May 2019). "Fading canopies". *The Hindu* (Chennai: Kasturi & Sons): pp. MetroPlus (p. 5).. பார்த்த நாள்: 12 May 2019.
**இரண்டாம் கத்தரீன்** (உருசியம்: Екатерина II Великая, *எக்கத்தரீனா II விலீக்கயா*, 2 மே [யூ.நா. 21 ஏப்ரல்] 1729 – 17 நவம்பர் [யூ.நா. 6 நவம்பர்] 1796) உருசியப் பேரரசி ஆவார். இவர் 1762 முதல் 1796 இல் இறக்கும் வரை பதவியில் இருந்தார். இவரது காலத்தில் உருசியப் பேரரசு விரிவாக்கப்பட்டதுடன், நிர்வாகம் மேம்படுத்தப்பட்டு, மேற்கு ஐரோப்பிய நாடுகளைப் பின்பற்றி நவீனமயமாக்கமும் முன்னெடுக்கப்பட்டது. இவரது ஆட்சி உருசியாவுக்குப் புதிய ஆற்றலை அளித்ததுடன், வலுவான பேரரசாக வளர்ச்சிபெற்று, ஐரோப்பாவின் வல்லரசுகளுள் ஒன்றாகவும் மதிக்கப்பட்டது. சிக்கலான வெளிநாட்டுக் கொள்கைகளில் அவருக்குக் கிடைத்த வெற்றிகள், சில சமயங்களில் கிளர்ச்சிகளின்போது அவரது கொடூரமான அடக்குமுறைகள் என்பன அவரது பரபரப்பான தனிப்பட்ட வாழ்க்கையின் பகுதியாகவே அமைந்தன.

ஒரு சதி மூலம் கத்தரீனின் கணவரான மூன்றாம் பீட்டர் (1728–1762) ஆட்சியிலிருந்து இறக்கப்பட்டபோது கத்தரீன் அதிகாரத்தைக் கைப்பற்றினார். இவருடைய ஆட்சிக்காலத்தில் உருசியப் பிரபுக்கள் உச்சச் செல்வாக்குடன் விளங்கினர். நிலப்பிரபுக்கள் கொடுத்த நெருக்கடிகளினால், மூன்றாம் பீட்டர் காலத்தில் ஏற்கனவே குடியானவர்கள், கொத்தடிமைகள் ஆகியோர் மீதான பிரபுக்களின் அதிகாரம் கூட்டப்பட்டிருந்தது. உருசியாவை நவீனமயப்படுத்த முயன்ற முதல் சார் மன்னர் முதலாம் பீட்டர் புரபுக்கள் மீது வரிகள் விதிக்கப்பட்டிருந்தும், மேற்கு ஐரோப்பாவின் அறிவொளிக் காலச் சிந்தனையாளர் பலருடன் கத்தரீனுக்கு நட்பு இருந்தும், அவரால், உருசிய ஏழைகளுடைய வாழ்க்கை நிலையை மேம்படுத்த முடியவில்லை. ஏழைகள் போருக்கான கட்டாய ஆட்சேர்ப்பு முதலிய பிரச்சினைகளால் தொடர்ந்தும் பாதிக்கப்பட்டிருந்தனர்.

1785 அம் ஆண்டில் பிரபுக்களுக்கு மேலும் அதிகாரம் வழங்கும் வகையில் பிரபுக்களுக்கான பட்டயத்தை வெளியிட்டார். இதன்படி ஒவ்வொரு மாவட்டத்திலிருந்தும் பிரபுக்கள் தமது சார்பாளராக ஒருவரைத் தெரிவு செய்தனர். இச் சார்பாளர்கள் பிரபுக்களது பிரச்சினைகள் பற்றி அரசியுடன் பேசுவதற்கு அதிகாரம் பெற்றிருந்தனர்.

இளமைக் காலம்
------------

கத்தரீனுடைய தந்தை, ஆனால்ட்-சேர்ப்சுட்டின் இளவரசர், கிறித்தியன் ஆகத்து (Christian August), ஆனால்ட்டின் அரச குடும்பத்தைச் சேர்ந்தவர். எனினும் இவர் பிரசிய அரசரின் சார்பில் இசுட்டெட்டின் (Stettin) நகரத்தின் ஆளுனர் என்றவகையில், பிரசியாவின் தளபதி என்னும் பதவி வகித்து வந்தார். சோபியா அகசுட்டா பிரெட்ரிக்கா என்னும் இயற்பெயர் கொண்ட கத்தரீன் இசுட்டெட்டின் நகரில் பிறந்தார். அவருக்குத் தூரத்து உருசியத் தலைமுறைத் தொடர்பு இருந்தது. சுவீடனின் அரசர்களாக இருந்த மூன்றாம் குசுத்தாவ், எட்டாம் சார்லசு ஆகியோர் இவரது ஒன்றுவிட்ட சகோதர்களில் இருவர்.

உருசியப் பேரரசராக வரும் வாய்ப்புக் கொண்டிருந்த ஓல்சுட்டீன்-கொட்டோர்ப்பைச் சேர்ந்த பீட்டருக்கு கத்தரீன் மனைவியாகத் தெரிவு செய்யப்பட்டது, கவுண்ட் லெசுத்தோக், பீட்டரின் பெரிய தாயாரும் உருசியப் பேரரசியுமான எலிசபெத்தும், பிரசியாவின் இரண்டாம் பிரெடெரிக்கும் பங்குபற்றிய இராசதந்திர முயற்சிகளின் விளைவினால் ஆகும்.
**தேசிய நெடுஞ்சாலை 205** (*National Highway 205*) என்பது என்.எச்205 எனப் பொதுவாக அழைக்கப்படுகின்ற இந்தியாவிலுள்ள நெடுஞ்சாலையாகும். இந்த நெடுஞ்சாலையானது இந்திய மாநிலங்களான இமாச்சலப் பிரதேசம் மற்றும் பஞ்சாப் ஆகிய மாநிலங்களின் வழியாகச் செல்கிறது.

வழித்தடம்
---------

இந்த நெடுஞ்சாலையானது சண்டிகருக்கு அருகில் உள்ள கராரில் தொடங்குகிறது. இந்த நெடுஞ்சாலை ரூப்நகர், பஞ்சாபில் உள்ள கிராட்பூர் சாகிப் மற்றும் இமாச்சலப் பிரதேசத்தில் உள்ள இசுவார்கத், நாம்ஹோல், டார்லகாட் ஆகியவற்றின் வழியாகச் சென்றுசிம்லாவிற்குஅருகில் முடிகிறது.

பழைய தேசிய நெடுஞ்சாலைஎண்கள் மற்றும் புதிய தேசிய நெடுஞ்சாலை 205
--------------------------------------------------------------

2010 ஆம் ஆண்டில் இந்திய தேசிய நெடுஞ்சாலை ஆணையத்தால் அனைத்து தேசிய நெடுஞ்சாலைகளுக்கும் எண்கள் மாற்றப்பட்ட பிறகு தேசிய நெடுஞ்சாலை 21 மற்றும் தேசிய நெடுஞ்சாலை 88 ஆகியவற்றின் பகுதிகள் இணைக்கப்பட்டு பழைய தேசிய நெடுஞ்சாலை 5-இன் ஒரு பகுதி இணைக்கப்பட்டு புதிய தேசிய நெடுஞ்சாலை 205 உருவாக்கப்பட்டது.

மேலும் காண்க
------------

* லே-மணாலி நெடுஞ்சாலை
* தேசிய நெடுஞ்சாலை வளர்ச்சி திட்டம் (இந்தியா)

மேற்கோள்கள்
-----------

1. ↑  "Rationalization of Numbering Systems of National Highways" (PDF). Govt of India. 28 April 2010. 21 Aug 2011 அன்று பார்க்கப்பட்டது.

வெளிப்புற இணைப்பு
-----------------

* NH 205 on OpenStreetMap
**ரங் ரசியா** என்பது ஒரு இந்தி மொழி காதல் கதைக்களம் கொண்ட தொலைகாட்சித் தொடர் ஆகும். இந்த தொடர் திசம்பர் 30, 2013 முதல் செப்டம்பர் 19, 2014 வரை திங்கள் முதல் வெள்ளி வரை இரவு 9:30 மணிக்கு கலர்ஸ் தொலைக்காட்சியில் ஒளிபரப்பாகி 188 அத்தியாங்களுடன் நிறைவு பெற்றது. இது காதலா? என்ற தொடரில் நடித்த சனையா இராணி இந்தத் தொடரில் ஒரு அப்பாவி கிராமத்துப் பெண்ணாக நடித்தார். கலர்ஸ் தொலைக்காட்சிக்காக இவர் நடிக்கும் முதல் நெடுந்தொடர் இதுவாகும். இவருக்கு ஜோடியாக ஆஷிஷ் ஷர்மா நடிக்கிறார். இவர் இதற்கு முன் ’சந்திரகுப்தா மயூரா’ என்ற தொடரில் நடித்தவர்.

இந்தத் தொடர் ராஜ் தொலைக்காட்சியில் அழகிய லைலா என்ற பெயரில் மொழிமாற்றம் செய்யப்பட்டு திங்கள் முதல் வெள்ளி வரை இரவு 9:30 மணிக்கு ஒளிபரப்பானது.

கதைசுச்ருக்கம்
--------------

ஒரு கிராமத்து பெண் பார்வதி சனையா இராணி மற்றும் ஒரு இராணுவ அதிகாரி ருத்ரா ஆஷிஷ் ஷர்மா இவர்களுக்குள் நடக்கும் காதல் மற்றும் வெறுப்பு இவைகளை மையமாக வைத்து எடுக்கப்பட்ட தொடர் ஆகும்.

நடித்தவர்கள்
------------

* ஆஷிஷ் ஷர்மா - ருத்ரா (ஒரு இரக்கமற்ற எல்லை பாதுகாப்பு படை அதிகாரி, அவரது தாயார் 12 வயதில் அவனையும் அவனது தந்தையையும் கைவிட்டுச் சென்றதால் அவன் ஒரு இரக்கமற்றவனாகப் பெண்கள் மீது நம்பிக்கை இல்லாதவனாக வளர்கிறான்).
* சனையா இராணி - பார்வதி (இவள் ஒரு கிராமத்து பெண்)
* சதியா சித்திக் -
* அங்கிதா சர்மா - லைலா
* தருண் கண்ணா
* அனன்யா காரே
* சையத் ஜாபர் அலி
* நேஹா நரங்
* விஷால் காந்தி
* காளி பிரசாத் முகர்ஜி

தயாரிப்பு
---------

சரத் ​​பவார் பிலிம்ஸ் பிரைவேட் லிமிடெட் இந்தியத் தொலைக்காட்சி மற்றும் திரைப்பட தயாரிப்பு நிறுவனம் ஆகும். இந்த நிறுவனம் மும்பையில் அமைந்துள்ளது. இவ் நிறுவனம் 2011ல் சவுரப் திவாரி மற்றும் அபினவ் சுக்லா மூலம் உருவாக்கப்பட்டது. 2011ம் ஆண்டு இந்நிறுவனத்தால் கலர்ஸ் தொலைக்காட்சி தயாரிக்கப்பட்ட தொடர் மதுபாலா ஆகும். அதற்கு பிறகு லைப் ஓகே தொலைக்காட்சியில் 2013ம் ஆண்டு ’டூ தில் ஏக ஜான்’ (Do Dil Ek Jaan) என்ற தொடரைத் தயாரித்துள்ளது.

குறிப்புகள்
-----------

1. ↑  "Rangrasiya episodes". Rangrasiya. 19 September 2013. 14 November 2014 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* ராஜ் தொலைக்காட்சி வலையகம் பரணிடப்பட்டது 2017-01-05 at the வந்தவழி இயந்திரம் (ஆங்கிலம்)
* ராஜ் தொலைக்காட்சி யூட்யுப்
**உலக சிலந்தி பட்டியல் (வார்ல்டு இசுபைடர் கேடலாக்)**(*World Spider Catalog*) என்பது சிலந்தி வகைப்பாடு தொடர்பான இணையவழி தேடக்கூடிய தரவுத்தளமாகும். இது ஏற்றுக்கொள்ளப்பட்ட அனைத்து சிலந்தி குடும்பங்கள், பேரினங்கள் மற்றும் சிற்றினங்கள் ஆகியவற்றைப் பட்டியலிடுவதை நோக்கமாகக் கொண்டுள்ளது. இத்துடன் தொடர்புடைய வகைப்பாடு ஆய்வுக் கட்டுரைக்கான அணுகலை வழங்குகிறது. அமெரிக்க இயற்கை வரலாற்று அருங்காட்சியகத்தின் நார்மன் ஐ. பிளாட்னிக் என்பவரால் இப்பட்டியல் உருவாக்கப்பட்டது. 2000ஆம் ஆண்டில் தனிப்பட்ட வலைப்பக்கங்களின் தொடராக உலக சிலந்தி பட்டியல் தனது சேவையினைத் தொடங்கியது. 2014-ல் பிளாட்னிக் ஓய்வு பெற்ற பிறகு, பெர்னின் இயற்கை வரலாற்று அருங்காட்சியகம் (சுவிட்சர்லாந்து) இப்பட்டியலை எடுத்து, தொடர்புடைய தரவுத்தளமாக மாற்றியது.

சூன் 2022[update], 50,151 ஏற்றுக்கொள்ளப்பட்ட சிற்றினங்கள் பட்டியலிடப்பட்டன.

அரேனே (சிலந்திகள்) வரிசை அனைத்து வரிசைகளில் ஏழாவது-பெரும்பாலான சிற்றினங்களைக் கொண்ட வரிசையாகும் உலக சிலந்தி பட்டியலின் இருப்பு சிலந்திகளை ஒரு இணையப் பட்டியலுடன் மிகப்பெரிய உயிரலகாக இது ஆக்குகிறது. இப்பட்டியல் தொடர்ந்து புதுப்பிக்கப்படுகிறது. சிலந்திகளின் வகைப்பாட்டியலில் "கடுமையான புலமைப்பரிசில் மற்றும் பெருக்கப்பட்ட உற்பத்தித்திறனை ஊக்குவித்தது". இது "முழுமையான வளம்" என்று விவரிக்கப்பட்டுள்ளது.

மேற்கோள்கள்
-----------

1. ↑  "Introduction", *World Spider Catalog*, Natural History Museum Bern, 2019-12-30 அன்று பார்க்கப்பட்டது
2. ↑  "Welcome page", *World Spider Catalog*, Natural History Museum Bern, 2022-06-12 அன்று பார்க்கப்பட்டது
3. ↑  Miller, J.A.; Agosti, D.; Penev, L.; Sautter, G.; Georgiev, T.; Catapano, T.; Patterson, D.; King, D.; Pereira, S.; Vos, R.A.; Sierra, S. (2015), "Integrating and visualizing primary data from prospective and legacy taxonomic literature", *Biodiversity Data Journal*, **3** (3): e5063, doi:10.3897/BDJ.3.e5063, PMID 26023286

வெளி இணைப்புகள்
---------------

* முந்தைய பதிப்புகளின் காப்பகம்
பாதுகாப்பிற்காக பியூஸ் கழற்றப்பட்ட டெனிஷ் மிதிவெடி அகற்றுபவர்களால் எடுக்கப்பட்ட ஜொனி 99 மிதிவெடி
 வவுனியா மருதமடுப் கிராம அலுவலர் பிரிவிற் கண்டு அழிக்கப்பட்ட ஜொனி மின்சார மிதிவெடி
மடத்துவிளாங்குளம், பாலமோட்டை கிராம அலுவலர் பிரிவு, வவுனியாவிற் கண்டெடுக்கப்பட்ட ஜொனி 99 மிதிவெடியின் வெடித்தலை ஆரம்பித்து வைக்கும் பியுஸ்
**ஜொனி 99** அல்லது **ரங்கன் 99** விடுதலைப் புலிகளின் மனிதர்களுக்கு எதிரான மிதிவெடியாகும். இது பாக்கிஸ்தானிய பீ4எம்கே1 மிதிவெடியைப் பிரதிபண்ணுவதன் மூலம் உருவாக்கப்பட்டதாகக் சிலராற் கருதப்பட்டாலும் இது அதைவிட அளவிற் பெரியதுடன் பாரிய பாதிப்பை ஏற்படுத்தும். இது 100 கிராம் அளவிலான வெடிபொருளைக் கொண்டிருக்கும். 9 செண்டிமீட்டர் விட்டமும் 5.5 சென்டிமீட்டர் உயரமும் உடையது. பெரும்பாலும் பிளாஸ்டிக் கதிரைகள், ஏனைய பிளாஸ்டிக் பொருட்களை உருக்கியே இதன் வெளிப்பாகம் தயாரிக்கப்ட்டதால் இதற்குக் குறிப்பிட நிறம் ஏதும் இல்லை. பொதுவாக பிளாஸ்டிக் கதிரைகள் எந்த நிறத்தில் இருக்கிறதோ அந்த நிறத்திலே இது காட்சியளிக்கும். குறைவான உலோகத்தை உள்ளடக்கியபடியால் மிதிவெடிகளைக் கண்டுபிடிக்கும் கருவிகள் மூலம் கண்டுபிடிப்பது சிரமாக இருக்கலாம். இதன் இன்னொரு வகையான மின்சார மிதிவெடிகள் இறுதிப்போரின் ஆரம்பத்தில் பயன்படுத்தப்பட்டாலும் வைப்பவர்களுக்கே காயத்தை உண்டுபண்ணியமையால் பின்னர் கைவிடப்பட்டது. இதைக் கையாள முயன்றால் வெடிக்கும், எனவே ஜொனி மின்சார மிதிவெடிகள் கண்டுபிடிக்கப்பட்டால் அந்த இடத்திலேயே வைத்து அழிக்கப்படும். 

இது அம்மான் அம்மான் 2000 ஆகிய வாகனங்களுக்கு எதிரான மிதிவெடியில் வெடித்தலை ஆரம்பித்துவைப்பதற்கும் பயன்படுகிறது.

இவற்றையும் பார்க்க
------------------

ஜொனி 95

உசாத்துணை
---------

* ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம். (ஆங்கில மொழியில்)
* ஹலோ ரஸ்ட் இன் வெடிபொருள் அகற்றுவோரின் புத்தகம் (ஆங்கில மொழியில்)

| **மனிதர்களுக்கு எதிரான மிதிவெடி** |  |
| --- | --- |
| ஈடீஎம் | எம் 969 | பி4எம்கே1 | ரங்கன் 99 |ரைப் 69 | ரைப் 72 | விஎஸ் 50 | ஜொனி 95
* பா
* உ
* தொ
 |
வெப்பநிலையை கட்டுப்படுத்தும் பட்டகத்துடன் கூடிய அபி ஒளிவிலகல்மானி
**அபி ஒளிவிலகல்மானி** (*Abbe refractometer*) என்பது ஒளிவிலகல் எண்ணை மிகத் துல்லியமாக அளக்கப் பயன்படும் கருவியாகும்.

விளக்கம்
--------

செர்மனி நாட்டைச் சேர்ந்த எனெசுட் அபி (1840–1905) என்ற இயற்பியலாளரால் 19 ஆம் நூற்றாண்டில் இக்கருவி உருவாக்கப்பட்டது. இது வெப்பநிலைமானியுடன் கூடிய ஒளிவிலகல்மானியாகும், தண்ணீருடன் கூடிய வெப்பத்தைக் கட்டுப்படுத்தும் கருவியும் இணைக்கப்பட்டுள்ளது. நிறப்பிரிகையால் ஏற்படும் விளைவுகளைக் குறைக்கும் அமைப்பும் உள்ளது. இது திரவங்களின் ஒளிவிலகல் எண் காணப் பயன்படுகிறது.

அபி ஒளிவிலகல்மானியில், வெளிச்சம் தரும் பட்டகத்திற்கும், ஒளிவிலகல் உண்டாக்கும் பட்டகத்திற்கும் இடையே ஒளிவிலகல் எண் காணப்பட வேண்டிய திரவ மாதிரி வைக்கப்படுகிறது. ஒளிவிலகலை உண்டாக்கும் பட்டகத்தின் ஒளி விலகல் எண் 1.75 ஆக இருக்கும். இது கண்ணாடியால் ஆனது. ஆனால் பயன்படுத்தப்படும் திரவத்தின் ஒளி விலகல் எண், இதை விடக் குறைவாக இருக்க வேண்டும். ஒரு ஒளிமூலமானது, வெளிச்சம் தரும் பட்டகத்தை நோக்கி அமைக்கப்படுகிறது. இப் பட்டகத்தின் அடிப்பகுதி பட்டை தீட்டபடாமலிருக்கும். இதனால் ஒளியானது எல்லாப் பாதைகளிலும் செல்ல இயலும். ஒளிவிலகலை உண்டாக்கும் பட்டகத்தின் பின்புறம் உணரி (detector) இணைக்கப்பட்டிருக்கும்.

அபி கண்டுபிடித்து ஒரு நூற்றாண்டு ஆனாலும், இந்தக் கருவியின் பயன்பாடும், துல்லியமும் உயர்ந்துள்ளது. கண்ணாடி, நெகிழி மற்றும் பலபடி போன்ற திடப் பொருட்களின் ஒளி விலகல் எண்ணையும் காண உதவுகிறது. நவீன அபி ஒளிவிலகல்மானிகள் எண்ணிம அளவீடுகளைக் கொண்டுள்ளது.

திரவத்தின் வெப்பநிலையை சீராக்க, தண்ணீரைச் சுற்ற வைக்கும் அமைப்பு உள்ளது. குறிப்பிட்ட அலைநீளத்தைப் பிரித்தெடுக்க, உகந்த வடிகட்டிகள் பயன்படுத்தப்படுகின்றன. குறைந்த அலைநீளம் கொண்ட அகச் சிவப்பு கதிர்களைக் காணவும் இக்கருவிகள் பயன்படுகிறது. அனைத்து அலைநீளங்களையும் பயன்படுத்தும் அபி ஒளிவிலகல்மானி அபி எண்களைக் கண்டறிய உதவுகிறது.

தண்ணீருக்குப் பதில் இன்றைய நிலையில் திட நிலைக் (solid-state) கருவிகளைக் கொண்டு, ஒளிவிலகல்மானியின் வெப்பநிலையைக் கட்டுப்படுத்தப்படுகிறது.

மேலும் பார்க்க
--------------

* ஒளிவிலகல் குறிப்பெண்

வெளியிணைப்புகள்
---------------

* refractometer after Ernst Abbe by Carl Zeiss made in 1904
* improved Abbe refractometer by Carl Zeiss made in 1928
* Abbe refractometer theory and operating instructions

மேற்கோள்கள்
-----------


1. ↑  Andrea Sella2008-10-29T09:25:03+00:00. "Classic Kit: Abbes refractometer". *Chemistry World* (ஆங்கிலம்). 2022-08-21 அன்று பார்க்கப்பட்டது.
2. ↑  "Abbé refractometer". *www.refractometer.pl*. 2022-08-21 அன்று பார்க்கப்பட்டது.
3. ↑  "Abbe Refractometer - Physics Museum - The University of Queensland, Australia". *physicsmuseum.uq.edu.au*. 2022-08-21 அன்று பார்க்கப்பட்டது.
2007ஆம் ஆண்டு நடந்த டேக்சேசின் புத்தகக்கண்காட்சியில் ஜெப்ப்ரே டூபின்.
**ஜெப்ரி ரொஸ் டூபின்** (*Jeffrey Ross Toobin*, பிறப்பு: மே 21, 1960) ஒரு அமெரிக்க வக்கீல், எழுத்தர், மற்றும் சி.என்.என், *தி நியூ யார்கரின்* சட்ட ஆலோசகர்.

குழந்தைப்பருவம் மற்றும் படிப்பு
-------------------------------

டூபின் நியூயார்க் நகரத்தில் பிறந்தார், ஏ.பி.சி நியூஸ், சி.பி.எஸ் ஆகியவற்றின் செய்தித் தொகுப்பாளர்கள் மர்லீன் சேண்டேர்ஸ் மற்றும் ஜெரோம் டூபின் ஆகியோரின் மகனாவார். நியூயார்க் நகரத்திலுள்ள கொலம்பியா பள்ளியில் தனது இளம்வயது பள்ளியை முடித்தார். ஹார்வார்ட் கல்லூரியில் படித்தார்.

தனிப்பட்ட வாழ்க்கை
------------------

1986 ஆம் ஆண்டு, டூபின் ஏமி மக்கின்டோஷ் என்பவரை திருமணம் செய்து கொண்டார். தற்போது அவர்களுக்கு இரண்டு குழந்தைகள் உள்ளன.

மேற்கோள்கள்
-----------

1. ↑  "J.R. Toobin Weds Amy B. McIntosh - New York Times". *த நியூயார்க் டைம்ஸ்*. 1986-06-01.. பார்த்த நாள்: 2008-07-11.
2. ↑  "Contributors: Jeffrey Toobin". த நியூயார்க்கர். 6 செப்டம்பர் 2012 அன்று மூலதளத்திலிருந்து பரணிடப்பட்டது எடுக்கப்பட்டது. 27 March 2009 அன்று பார்க்கப்பட்டது.
3. ↑  "So What Do You Do, Jeffrey Toobin, Author?". 2007-10-10. 2008-07-11 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***டூபின்***   
என்பதின் ஊடகங்கள் உள்ளன. 

* Official website
* CNN staff biography
* October 2007 Author Series: Jeffrey Toobin in Conversation with Lori Lightfoot.
[*தொடர்பிழந்த இணைப்பு*]
**பொன். மகாலிங்கம்** (பிறப்பு: மே 22 1968) தமிழ்நாடு ராஜாபாளையத்தைப் பிறப்பிடமாகக் கொண்ட இவர் தனது ஆரம்ப மற்றும் உயர்நிலைக் கல்விகளை பல்வேறு பள்ளிகளில் கற்றுள்ளார். புத்தூர் பல்துறைத் தொழிற் கல்லூரியில் டிப்ளோமா பெற்ற பின்னர் அண்ணாமலைப் பல்கலைக்கழகத்தில் பொறியியல் முதுகலைப் பட்டத்தினைப் பெற்றார்.

தொழில்நடவடிக்கை
---------------

தமிழின் மீதுள்ள ஆர்வத்தால் பொறியியலாளர் வேலையை விட்டுவிட்டு சிங்கையின் பிரபலத் தமிழ் வானொலியான ஒலி 96.8ல் நிகழ்ச்சித் தயாரிப்பாளராகவும், அதன் செய்தி ஆசிரியராகவும் கடமையாற்றி வருகின்றார்.

வகித்த பதவிகள்
--------------

அண்ணாமலைப் பல்கலைக்கழக முன்னாள் மாணவர் சங்கத்தில் உறுப்பினராகவும், சிங்கப்பூர் தமிழ் எழுத்தாளர் கழகத்தின் உட்கணக்காய்வாளராகவும் பதவி வகித்துள்ளார்.

இலக்கியப் பணி
-------------

இவருக்கு படிப்பதும் பேசுவதும் சுகமான விடயங்கள். படித்ததை பிறரோடு பகிர்ந்து கொள்வதில் அதிக விரும்பமுடையவரும், இலட்சக்கணக்கான நேயர்களைச் சென்றடையும் மிகப் பெரிய தகவல் சாதனமான வானொலியை தனது எழுத்துப் பணிக்கும் பயன்படுத்திக் கொண்டார். ஆண்டின் முக்கிய தினங்களில் பல்வேறுபட்ட நிகழ்ச்சிகளைத் தயாரித்தளித்துள்ளார். இவர் தயாரித்த நிகழ்ச்சிகளில் ‘தெரிந்ததும் தெரியாததும்’ என்ற நிகழ்ச்சி மிக முக்கியமானது. ‘இது நம்ம பூமி’ எனும் சூழல் தொடர்பான தகவல்களை உள்ளடக்கிய நிகழ்ச்சிகளையும் இவர் தயாரித்தளித்து சூழல் பற்றிய விழிப்புணர்வைத் தூண்டியுள்ளார். இசைத்துறையிலும் நாட்டமுடையவரான இவர் கவிதை, இலக்கியத் துறைகளிலும் ஈடுபாடு காட்டி வருகின்றார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**ரங்கநாத் ராமச்சந்திர திவாகர்** (*Ranganath Ramachandra Diwakar*) இந்தியாவின் கர்நாடக மாநிலத்தைச் சேர்ந்த எழுத்தாளர் மற்றும் அரசியல்வாதியாவார். இவர் வாழ்ந்த காலம் 1894 செப்டம்பர் 30 முதல் 1990 சனவரி 15 வரையுள்ள காலமாகும்.. ஆர். ஆர். திவாகர் என்று சுருக்கமான பெயரால் இவர் அழைக்கப்படுகிறார்.

வாழ்க்கைக் குறிப்பு
-------------------

திவாகர் இந்திய தேசிய காங்கிரசில் உறுப்பினராக இருந்தார். 1930 ஆம் ஆண்டு முதல் 1942 ஆம் ஆண்டு வரை கர்நாடக பிரதேச காங்கிரசு கமிட்டியின் தலைவராகப் பணியாற்றினார். இந்திய அரசியல் நிர்ணய சபை மற்றும் தற்காலிக நாடாளுமன்றத்தில் உறுப்பினரானராகவும் இருந்தார். 1949 ஆம் ஆண்டு முதல் 1952 ஆம் ஆண்டு வரை முதல் மத்திய தகவல் மற்றும் ஒளிபரப்பு அமைச்சராக இருந்தார். 1952 ஆம் ஆண்டு ஏப்ரல் மாதம் 3 அன்று பம்பாய் மாநிலத்தில் இருந்து மாநிலங்களவை உறுப்பினராக திவாகர் தேர்ந்தெடுக்கப்பட்டார். ஆனால் 13 ஜூன் 1952 ஆம் ஆண்டு சூன் மாதம் 13 அன்றே பதவி விலகினார். அடுத்த ஐந்து மாதங்களுக்குள் திவாகர் பீகார் ஆளுநராக நியமிக்கப்பட்டார். 1957 ஆம் ஆண்டு வரை பீகார் ஆளுநராக பணியாற்றினார். 1962 ஆம் ஆண்டில் இவர் மாநிலங்களவைக்கு பரிந்துரைக்கப்பட்டு 1968 ஆம் ஆண்டு வரை பணியாற்றினார். திவாகர் இறந்தபோது நேருவின் முதல் அமைச்சரவையில் எஞ்சியிருந்த கடைசி உறுப்பினர் ஆக இருந்தார்.

திவாகர் ஒரு காந்தியவாதியாக இருந்தார். காந்திய கருத்துக்களுக்கு அதிக அக்கறை கொண்டவர் என்றும் வர்ணிக்கப்படுகிறார்.

ரங்கநாத் ராமச்சந்திர திவாகர் ஆங்கிலம், கன்னடம் மற்றும் இந்தி மொழிகளில் ஏராளமான புத்தகங்களை எழுதியுள்ளார்.

மேற்கோள்கள்
-----------

1. ↑  "Obituary References - Second Session of the Ninth Lok Sabha". *Lok Sabha Debates* **2** (1): 19. 8 July 1992.. பார்த்த நாள்: 18 April 2020.
2. ↑  Sarkar, C. தொகுப்பாசிரியர் (1990). *Vidura*. C. Sarkar. பக். 38.. பார்த்த நாள்: 28 February 2018.
3. 1 2  "List of Former Members of Rajya Sabha (Term Wise)". 26 செப்டம்பர் 2015 அன்று மூலம் பரணிடப்பட்டது. 3 October 2015 அன்று பார்க்கப்பட்டது.
4. ↑  Nalin Mehta, தொகுப்பாசிரியர் (2008). *Television in India: Satellites, Politics and Cultural Change*. Routledge. பன்னாட்டுத் தரப்புத்தக எண்:9781134062126.. பார்த்த நாள்: 28 February 2018.
5. ↑  "RAJYA SABHA MEMBERS BIOGRAPHICAL SKETCHES 1952 - 2003" (PDF). 3 October 2015 அன்று பார்க்கப்பட்டது.
**அபிதம்மபிடகம்** (Abhidhamma Pitaka), திரிபிடகத்தின் மூன்றாவது பிடகமாகும். ஏழு நூல்களைக் கொண்ட அபிதம்ம பிடகம், பௌத்த மெய்யியல் தத்துவங்களைக் கொண்டுள்ளது. அபிதம்ம பிடகம் மன மற்றும் உடல்ரீதியான செயல்பாடுகளை நிர்வகிக்கும் அடிப்படை இயற்கை கொள்கைகளை, ஒரு அசாதாரண விரிவான பகுப்பாய்வாக வழங்குகிறது.
இதனை தொகுத்தவர் புத்தரின் முதன்மைச் சீடர்களில் ஒருவரான மகாகாசியபர் ஆவார்.

அபிதம்மபிடகத்தின் பிரிவுகள்
---------------------------

அபிதம்ம பிடகம் தம்ம ஸங்கினீ, விபங்கம், கதாவத்து, புக்கல பஞ்ஞத்தி, தாதுகதா, யமகம், பட்டானம் என்னும் ஏழு பிரிவுகளையுடையது. இந்த ஏழு பிரிவுகளுக்கும் புத்தகோசர் உரை எழுதியுள்ளார். முதல் பிரிவுக்கு அத்த சாலினீ என்ற உரையும், இரண்டாது பிரிவுக்கு ஸம்மோஹ வினோதினி என்னும் உரையும், மற்ற ஐந்து பிரிவுகளுக்குப் பஞ்சப்பகரண அட்டகதா என்னும் உரையும் எழுதியுள்ளார். 

அபிதம்ம பிடகத்திற்கு  தேரவாத பௌத்தத்திலும், மகாயான பௌத்தத்திலும் பாலி போன்ற மொழிகளில் சில உரைநூல்கள் உள்ளது.

இதனையும் காண்க
--------------

* திரிபிடகம்
* சுத்தபிடகம்
* விநயபிடகம்

மேற்கோள்கள்
-----------

1. ↑  Abhidhamma Pitaka
2. ↑  Abhidhamma Pitaka

வெளி இணைப்புகள்
---------------
**பொன். கணேசமூர்த்தி** (இறப்பு: ஆகஸ்ட் 4, 2006, யாழ்ப்பாணம்), தமிழ் ஈழ விடுதலைப் போராட்டத்துக்காக சாத்வீக வழியில் தன் சிறுவயது முதல் அயராது உழைத்து வந்து விடுதலை வரலாற்றில் இடம்பிடித்தவர்.

நாடகத் துறையில்
---------------

பல்துறை கலை ஆற்றல் கொண்ட இவர் *வைகறை*, *இலங்கை மண்* , "பொன் பரப்பித்தீவு" ஆகிய வானொலி தொடர் நாடகங்களையும் தனி நாடகங்களையும் உருவாக்கி வழங்கியிருந்தார். விடுதலைக் கருத்துக்களை விதைப்பதற்காக அரங்க நாடகங்களும் பொன். கணேசமூர்த்தியினால் பாடசாலைப் பருவம் முதல் அரங்கேற்றப்பட்டுள்ளன.

*இன எழுச்சி* சஞ்சிகையின் ஆசிரியராக செயற்பட்டவர். *வரலாறு சொல்லும் பாடம்* என்ற நூலை உருவாக்குவதில் தீவிரமாக உழைத்து வந்தார். *மண்ணுக்காக* என்ற முழுநீள திரைப்படத்தையும் இவர் உருவாக்கினார்.

பொன் கணேஷமூர்த்தியின் நெறியாள்கையில் உருவான பிரபலமான மேடை நாடகங்கள்;

* இரட்டை முகங்கள்
* சந்தன கட்டைகள்
* சந்தனக்காடு

வானொலிக் கலைஞர்
---------------

வில்லிசை, உரைவீச்சு உட்பட்ட பல்வேறுபட்ட வானொலி நிகழ்ச்சிகளை படைத்திருந்த இவர் பெருமளவிலான விடுதலைப் பாடல்களையும் உருவாக்கியுள்ளார். வானொலி, அரங்க திரைப்பட நடிகனாகவும் செயற்பட்ட இவர், பாடலாசிரியராகவும் நாவலாசிரியராகவும் கவிஞராகவும் பாடகராகவும் வில்லிசைக் கலைஞராகவும் சிறப்பாக செயற்பட்டு வந்தார்.

இவர் ஓகஸ்ட் 4, 2006 இல் யாழ்ப்பாணத்தில் இனந்தெரியாதோரால் சுட்டுக் கொள்ளப்பட்டார்.

மாமனிதர் விருது
---------------

தமிழீழ விடுதலைப் போராட்டத்தில் ஆற்றிய பங்களிப்புக்கு மதிப்பளித்து, படுகொலை செய்யப்பட்ட பொன். கணேசமூர்த்திக்கு தமிழீழ விடுதலைப் புலிகளின் தலைவர் வே. பிரபாகரன் மார்ச் 15, 2008 இல் மாமனிதர் விருது வழங்கி மதிப்பளித்தார்.

வெளியிடப்பட்ட நூல்கள்
---------------------

* *தூரம் தொடுவானம்* (நாவல்)
* *துளித்துளி வைரங்கள்* "Droplet Diamonds" (தமிழ்-ஆங்கில கவிதைத் தொகுதி)
* *எடுக்கவோ தொடுக்கவோ* (கவிதைத்தொகுதி)
* *இலங்கை மண்* (நாடகம், 2008)
* "துளித்துளியாய்.." (நாவல்)

மேற்கோள்கள்
-----------

1. ↑  பொன். கணேசமூர்த்திக்கு "மாமனிதர்" விருது: தமிழீழத் தேசியத் தலைவர் அறிவிப்பு

வெளி இணைப்புகள்
---------------

* பொன். கணேசமூர்த்தி - வசந்தனின் பதிவு
* பொன். கணேசமூர்த்தியின் ஈழத்துப் பாடல் - வன்னியனின் பதிவு
**அருணாசலம் நாகலிங்கம்** (பெப்ரவரி 25, 1901 - மார்ச் 19, 1979) என்பவர் இலங்கையின் வடமாகாணத்தில் காரைநகரில் பிறந்து மலேசியாவில் வாழ்ந்த தமிழறிஞரும் எழுத்தாளரும் ஆவார். இவர் ஈழத்து வாழ்வை ஒட்டிய சாம்பசிவம்-ஞானாமிர்தம் அல்லது நன்னெறிக் களஞ்சியம் என்ற புதினத்தை 1927 ஆம் ஆண்டில் எழுதி வெளியிட்டமைக்காக அறியப்படுகிறார்.

வாழ்க்கைக் குறிப்பு
-------------------

1901 ஆம் ஆண்டில் யாழ்ப்பாணம், காரைநகரில் சம்பந்தர்கண்டி என்ற இடத்தில் கணபதிப்பிள்ளை அருணாசலம் என்பவருக்கு மூன்றாவது பிள்ளையாகப் பிறந்தவர் நாகலிங்கம். காரைநகர் அமெரிக்க மிசன் தமிழ், ஆங்கிலப் பள்ளியிலும், பின்னர் காரைநகர் இந்துக் கல்லூரியிலும் கல்வி பயின்றார். இவரது தந்தை வேளாண்மைக் குடும்பத்தில் பிறந்தவர். ஊர்காவற்றுறை துறைமுகத்தில் வந்திறங்கும் பொருட்களை வாங்கி கண்டி போன்ற இடங்களுக்குக் கொண்டு சென்று விற்பனை செய்து வந்தார். சமூக சேவையாளரும் ஆவார். 1930களில் காரைநகர் ஐயனார் கோயிலைப் புதுப்பித்தார்.

அக்காலத்தில் மலேசியாவில் நெகிரி செம்பிலான் மாநிலத்தில் கோலா பிலா நகரில் ஒப்பந்தக்காரராகப் பணியாற்றிய இவரது உறவினர் டி. கோவிந்தசாமி என்பவரே நாகலிங்கத்தை மலேசியாவுக்குச் செல்லத் தூண்டியவர். தனது 19ஆவது அகவையில் நாகலிங்கம் மலாயாவுக்குப் புலம் பெயர்ந்தார். தாய்ப்பிங் ஏழாம் எட்வர்டு அரசர் பாடசாலையில் கல்வி பயின்று மலாயா திறைசேரியில் எழுத்தராகப் பணியில் சேர்ந்தார்.

சமூகப் பணி
----------

மலேசியாவில் கோலா பிலா நகரில் கந்தசுவாமி கோவிலைப் புனரமைக்க உதவிகள் புரிந்தார். அத்துடன் அவர் காந்தியவாதியாகவும் திகழ்ந்தார். கதர் உடுப்பு அணிய அனைவரையும் தூண்டினார். கோலா பிலா நகரின் தமிழ்ப் பள்ளியின் ஆரம்ப உறுப்பினர்களில் ஒருவராக இருந்தார். நாடகங்களில் தோன்றி நடித்ததாக கலையரசு சொர்ணலிங்கம் அவர்கள் தனது அஞ்சலிக் குறிப்பு ஒன்றில் தெரிவித்துள்ளார்

குடும்பம்
---------

1928 ஆம் ஆண்டில் ஞானாமிர்தம் என்ற அமிர்தரத்தினம் அழகக்கோன் (23.06.1910 – 07.12.1988) என்பவரைக் காதலித்துத் திருமணம் புரிந்தார். இவர் யாழ்ப்பாணம், உரும்பிராய், மற்றும் நவாலியைச் சேர்ந்தவர். தனது புதினத்தின் பாத்திரப் பெயர்களையும் தனது மனைவியின் பெயரிலேயே புனைந்தார். நாகலிங்கத்தின் ஏனைய சகோதரர்களும் பின்னர் மலாயாவுக்குப் புலம் பெயர்ந்தனர். இரண்டாம் உலகப் போரின் போது இவர் திறைசேரியில் இருந்து மருத்துவமனை நிருவாகத்துக்கு மாற்றப்பட்டார்.

இக்காலகட்டத்தில் சுபாஸ் சந்திர போசின் உரைகளைத் தமிழில் மொழிபெயர்த்தார்.

இலங்கை திரும்பல்
----------------

உலகப் போர் முடிவடைந்த பின்னர் 1947 ஆம் ஆண்டில் காரைநகர் திரும்பினார். இவரது ஏழு பிள்ளைகளில் கடைசி இருவரும் யாழ்ப்பாணத்தில் பிறந்தார்கள்.

மலாய ஓய்வூதியம் பெற்றுக் கொண்டு யாழ்ப்பாணத்தில் பல சமூக சேவைகளில் தன்னை இணைத்துக் கொண்டார். காரைநகர் சிவன் கோவில் 1968 இல் புனரமைக்கப்பட்ட போது அதன் கூட்டுச் செயலராக இருந்தார்.

எழுதிய நூல்கள்
--------------

* சாம்பசிவம்-ஞானாமிர்தம் அல்லது நன்னெறிக் களஞ்சியம் (1927)

மேற்கோள்கள்
-----------

1. 1 2 3  Early Eazham-Tamil diaspora novel published in Malaysia in 1927, தமிழ்நெட், மே 21, 2011